Averagekidluke

Lucas Kihlman, taiteilijanimeltään Averagekidluke (s. 2. tammikuuta 2002) on amerikkalais-suomalainen artisti, lauluntekijä ja vaatesuunnittelija joka yhdistelee sujuvasti hiphopia pop-melodioihin ja eri genreihin punkista afrobeatsiin. Suomessa hänet tunnetaan parhaiten kappaleesta ”Samma gamla vanliga (Remix)” (2021), jossa hän esiintyy yhdessä muiden rap-artistien A36, ibe ja Cledos kanssa. Kappale nousi Suomen singlelistan listan ensimmäiselle sijalle ja pysyi ensimmäisellä sijalla 13 perättäistä viikkoa. Kappeletta on striimattu Spotifyssa yli 15 miljoonaa kertaa eli tripla-platinan verran.

Averagekidluke tekee yhteistyötä muiden artistien kanssa. Hän vierailee Abreun, LEWIn, Överin sekä Yadin kappaleilla, ja omilla single julkaisuillaan vierailee mm. ibe, yhdysvaltalainen laulaja-kirjoittaja Landon Cube, hollantilainen tuottaja-dj Puri ja kanadalainen rap-artisti Boslen. Puhtaasti laulunkirjoittajana hän on tullut kansainvälisesti tunnetuksi mm. kappaleiden "23" (CHELJI, 2022), "Options" (Internet Money ft. 24kGoldn, 2021), "Take (Amazon Original)" ja "liar" (iann dior, 2022 ja 2023), "Burn Out" (Richard Fairlie, 2022) ja "keegi teine" (Karl Killing ft. kaw, 2022) myötä.

Vuonna 2022 Averagekidluke teki kansainvälisen sopimuksen myös Parlophone UK:n kanssa.

Yksityiselämä 
Nykyisin hän tapailee Isac Elliotin pikkusiskoa Ava Lundénia.

Lapsuus 
Lucas Kihlman syntyi Helsingissä 2. tammikuuta 2002. Hänellä on suomenruotsalainen isä, yhdysvaltalainen äiti, sekä 3 vuotta vanhempi isosisko. Lucas on kolmikielinen, ja puhuu kotonaan englantia sekä ruotsia, mutta laajemmissa piireissä myös suomea. Hänelle luonnollisin kieli kirjoittaa musiikkia ja laulaa on englanti. 

Lucas harrasti koripalloa koko peruskoulun ajan, kunnes musiikinteko vei mennessään. Harrastuksen hän aloitti Torpan Pojissa, ja menestyi sittemmin Sykkissä. Kihlman valmistui ylioppilaaksi vuonna 2021 ruotsinkielisestä Tölö gymnasiumista.

Ura

Ennen uraa 
Haastatteluissa kertomansa mukaan Averagekidluke kiinnostui musiikista kuunnellessaan artisteja kuten Michael Jackson, Akon ja 50 Cent. Musiikinteon hän aloitti harrastuksena yhdessä ystäviensä kanssa noin 15-vuotiaana, jolloin aiempi koripalloharrastus jäi taka-alalle ja NBA-haaveet kääntyivät luovan alan puolelle. 

Vuonna 2017 hän loi vaatebrädin Average, jota hän markkinoi Instagramin kautta kaveripiirissään, ja josta hän myös löysi tulevan taiteilijanimensä Averagekidluke. "Average"-sanan hän keksi ottaa käyttöönsä seitsemännellä tai kahdeksannella luokalla viestitellessään äitinsä kanssa todistuksensa keskiarvosta (average, engl. keskiarvo, keskiverto).

Warner Music Finlandin lahjakkuuksia etsivä A&R löysi Averagekidluken Soundcloudista  hänen ollessaan lukion ensimmäisellä luokalla. Yhdeksännellä luokalla, Averagekidluke oli julkaissut kavereidensa kanssa tekemiään biisejä ja musiikkivideoita Soundcloudiin ja Youtubeen (GTA ja 3-piece), minkä kautta tietoisuus hänestä oli levinnyt. Warner päätti tarjota sekä Averagekidlukelle, että hänen rap-artistiystävälleen Yadille ja tuottajaystävällen Wille Mannilalle mahdollisuutta käyttää yhtä studiotaan iltaisin kun sitä ei muuten käytetty. Näin nuoret artistit voisivat kehittää soundejaan ammattimaisemmassa ympäristössä. Siellä Averagekidluke myös tapasi myöhemmin 2021 julkaistujen biisiensä tuottajan, Kim Mannilan (Wille Mannilan veli), joka on tuottanut musiikkia useille muille suomalaisille artisteille.

Uran alku 
Koronapandemian intensiivisin aika vuosina 2020–2021 oli haastavaa aikaa koko Suomen musiikkialalle, mutta Averagekidlukea se auttoi keskittymään täysipainoisesti lukion etäopiskeluihin sekä musiikin tekoon studiolla. Kovan työskentelyn ansiosta demokirjastoon kertyi suuri määrä kappaleita joiden kautta Averagekidluke haki omaa tyyliään. Vuonna 2020 hän julkaisi kappaleen For No Reason Soundcloudissa, joka vakuutti Warner Music Finlandin ja Monsp Recordsin niin, että nämä tekivät hänen kanssaan artistisopimuksen. For No Reason julkaistiin sen jälkeen myös Spotifyssa tammikuussa 2021, ja se nimettiin heti "Viikon tehobiisiksi" YleX:n Uuden Musiikin X -ohjelmassa. Helmikuussa 2021 Averagekidluke julkaisi ensimmäisen täysin levyhtiön kanssa tehdyn singlen On god, musiikkivideoineen. Samana vuonna hän julkaisi myös singlet Promised Neverland ja Wrote a Song. 

Yhteisen tuottajan ansiosta Averagekidluke tutustui rap-kaksikko Överiin, jonka kanssa hän teki kappaleen Milanost Pariisiin. Hän pääsi tekemään yhteistyötä myös menestyneiden tuottajien, kuten Evertimen ja MVAbeatsin kanssa, jotka ovat tuottaneet kappaleita esimerkiksi Lil Teccalle, Young Thugille ja DaBabylle.

Melodisen rap-soundinsa ansiosta Averagekidluke teki pikaisesti vaikutuksen kansainvälisesti, ja alkoi työskentelemään musiikkituottajien kanssa myös Ruotsissa. Ruotsiin lähetettyjen demojen kautta aukesi myös mahdollisuudet yhteistyölle ruotsalaisten artistien kanssa. Mega-hitin Ruotsissa tehnyt A36 huomasi Averagekidluken ystävänsä Yadin demojen kautta, joilla AKL oli tehnyt feateja. Hän pyysi Averagekidluken mukaan tekemään hitistään remix-version Suomen markkinoille. Mukaan pyydettin hänen lisäkseen myös ibe ja Cledos. Samma Gamla Vanliga Remix julkaistiin syyskuussa 2021. Kappale nousi ensimmäiselle sijalle Suomen virallisella singlelistalla ja pysyi ensimmäisellä sijalla 13 perättäistä viikkoa. Kappale möi platinaa 2021, tupla-platinaa alkuvuodesta 2022 ja tripla-platinaa loppuvuodesta 2022. Kappale oli ehdolla vuoden biisiksi vuoden 2022 Emma-gaalassa, jossa se myös esitettiin livenä Helsingin jäähallilla 6. toukokuuta 2022. 

Helmikuussa 2022 YleX listasi Averagekidluken 4. sijalle ”Vuoden Läpimurto” -listalleen.

Kansainvälinen yhteistyö 
Sosiaalisen median läsnäolollakin oli osuutensa, sillä Instagramissa sattumalta kuullun rap-osuuden myötä Averagekidluke huomattiin myös Ruotsissa, jonka seurauksena hänet kutsuttiin Tukholmaan kirjoittamaan musiikkia hittejä tehtailevan tuottaja-laulunkirjoittajayhteisön kanssa. Ruotsalaisten ”1KEEA”-taustavoimien kanssa AKL julkaisi singlen ”Gone” toukokuussa 2022. Yhdessä ruotsalaisen tuottajayhteisön kanssa, AKL aloitti myös kirjoittamaan musiikkia muille artisteille, ja laajentamaan musiikillista tyylivalikoimaansa oman artistiprojektinsa ulkopuolelle. Yhtiön kanssa hän päätyi nopeasti kirjoittamaan kappaleita kansainvälisille artisteille pitchattavaksi. Useampi demo lähetettiin mm. amerikkaliselle levyhtiöille Internet Money Recordsille, joista yksi kappale nimeltä ”Options (feat 24kGoldn)” julkaistiin helmikuussa 2022, ja jota on striimattu miljoonia kertoja. Marraskuussa 2022 puolestaan Amazon Musicissa julkaistiin ”Take (Amazon Original)” artistin iann dior esittämänä. Lisäksi hän on työskennellyt lukuisien huipputuottajien, kuten Nick Miran (Juice WRLD), Haanin (The Kid LAROI), Young Chencsin (Central Cee), ja Wallis Worldin kanssa (Drake, Jack Harlow). 

AKL:n työstä kiinnostuttiin ruotsalaisyhteistyön myötä myös Britanniassa, ja samana vuonna hän myös teki kustannussopimuksen Warner/Chappell UK:n sekä Phil Christien, Elias Christidiksen & Shani Gonzalesen pyörittämän Manifest Musicin kanssa. Kiireisen keikkakesän aikana 2022, AKL matkusti siksi myös tiiviitsti Helsingin, Tukholman, Amsterdamin, Las Vegasin ja Lontoon välillä verkostoitumassa ja tekemässä uutta musiikkia. Co-writing projektina syntyi iso-britannialaisartisti CHELJI:lle debyyttisingle ”23”, jota oli striimattu loppuvuoteen 2022 mennessä yli 2 miljoonaa kertaa. Suomalaisia yhteistyöprojekteja ei kuitenkaan unohdettu, ja vuoden 2022 aikana julkaistiin vierailut kappaleilla ”Uptown Baby” (LEWI, Averagekidluke, Xavier Weeks, Ares) ja ”Paholainen (querido)” (Abreu feat. Averagakidluke). Lisäksi AKL esitti toistaiseksi vain Soundcloudissa julkaistun kappaleen ”anxious” suomalaisessa YouTube musiikki-ohjelmasarjassa OFF THE BOOTH (OTB), uuden sarjan avausjaksossa.

Kansainvälistyminen 
Marraskuussa 2022 levy-yhtiöt Warner Finland ja samaan konsortioon kuuluva Parlophone UK pääsivät yhteiseen sopimukseen Averagekidluken musiikin kansainvälisestä levityksestä ja markkinoinnista. Marraskuun 25. päivä 2022 Averagekidluke julkaisi pitkän tauon jälkeen singlen ”No Good 4 U”. Kappale on nauhoitettu ja tuotettu Lontoossa, ja sen tuottajana on DetoNate, joka on työskennellyt aiemmin muun muassa Labrinthin ja Noah Cyruksen kanssa. Musiikkivideo julkaistiin samana päivänä, ja sen on kuvannut Lontoossa brittiläinen artisti CHELJI. Maaliskuun 10. päivä 2023 julkaisuvuorossa oli single ”Fuck the World”, jossa mukana virailijana on kanadalainen artisti Boslen, joka oli ehdolla Vuoden rap -albumi kategoriassa Juno Awards 2023 -palkintogaalassa (Kanadan vastine Grammy-gaalalle). Kapple on kirjoitettu ja äänitetty Tukholmassa, yhteisen tuottajaystävän Gino  yhteensaattamana. Samalla kuvattiin myös Niko Hirvimäen tekemä musiikkivideo. Huhtikuun 21. päivänä 2023 Averagekidluke singlen ”Angel of the Streets”. Samana päivänä julkaistiin myös Kihlmanin osin kirjoittama, ja iann diorin esittämä laulu ”liar” albumilta leave me where you found me.

Diskografia

Singlet

Vierailijana

Lähteet 

Elävät henkilöt
Vuonna 2002 syntyneet
Suomalaiset hip hop -artistit